কলকাতা, ১৩ সেপ্টেম্বর : চৌরঙ্গী ও বসিরহাট দক্ষিণে দুই বিধানসভার উপনির্বাচনের ভোটগ্রহণ সকাল থেকে চলছিল শান্তিপূর্ণ ভাবেই। কিন্তু ভোটগ্রহণ শুরুর কয়েক ঘন্টার মধ্যেই উত্তাল হয়ে ওঠে গণেশচন্দ্র অ্যাভেনিউ। অভিযোগ ওঠে চৌরঙ্গীর বিজেপি প্রার্থী রীতেশ তেওয়াড়িকে হেনস্থার। তৃণমূল আশ্রিত দুষ্কৃতীদের বিরুদ্ধেই অভিযোগের তীর। আর এই ঘটনাকে কেন্দ্র করেই উত্তেজনা ছড়ায় এলাকায়।